ಮಳೆಗಾಲದಲ್ಲಿ ನೆಲದಲ್ಲಿ ಫಂಗಸ್ ಬರದಂತೆ ತಡೆಯಲು ಈ ಸಲಹೆ ಪಾಲಿಸಿ..! ಮಳೆಗಾಲದಲ್ಲಿ ಧಾರಕಾರವಾಗಿ ಮಳೆ ಸುರಿಯುವುದರಿಂದ ವಾತಾವರಣ ತೇವಾಂಶದಿಂದ ಕೂಡಿರುತ್ತದೆ. ಇದರಿಂದ ಬಟ್ಟೆಗಳು, ನೆಲದಲ್ಲಿ ಫಂಗಸ್ ಬರುತ್ತದೆ. ಇದನ್ನು ಉಜ್ಜಿ ತೊಳೆಯುವುದು ಅವಶ್ಯಕ. ಹಾಗಾಗಿ ಈ ಸಮಸ್ಯೆಯನ್ನು ನಿವಾರಿಸಲು ಈ ಸಲಹೆ ಪಾಲಿಸಿ. ಮಳೆಗಾಲದಲ್ಲಿ ನೆಲದಲ್ಲಿ ಫಂಗಸ್ ಬರದಂತೆ ತಡೆಯಲು ವಿನೆಗರ್ ಅನ್ನು ಸಿಂಪಡಿಸಿ. ಅರ್ಧಗಂಟೆ ಬಿಟ್ಟು ಉಜ್ಜಿ ತೊಳೆಯಿರಿ. ಹಾಗೇ ಬಟ್ಟೆಗಳನ್ನು ಒಗೆಯುವಾಗ ವಿನೆಗರ್ ನಲ್ಲಿ ಬಟ್ಟೆಯನ್ನು ನೆನೆಸಿಡಿ. ಅಡುಗೆ ಸೋಡಾ ಶಿಲೀಂಧ್ರಗಳನ್ನು ನಿವಾರಿಸಲು ಸಹಕಾರಿಯಾಗಿದೆ. ಹಾಗಾಗಿ ಅಡುಗೆ ಸೋಡಾಕ್ಕೆ ಬಿಸಿ ನೀರನ್ನು ಮಿಕ್ಸ್ ಮಾಡಿ ನೆಲಕ್ಕೆ ಹಾಕಿ ಒಂದು ಗಂಟೆ ಬಿಟ್ಟು ತೊಳೆಯಿರಿ. ಫಂಗಸ್ ಬರದಂತೆ ತಡೆಯಲು ಕರ್ಪೂರದ ಮಾತ್ರೆಗಳನ್ನು ಮತ್ತು ಲವಂಗವನ್ನು ಬಟ್ಟೆಯಲ್ಲಿ ಕಟ್ಟಿ ಅವುಗಳನ್ನು ಬೀರುವಿನಲ್ಲಿ, ಕಪಾಟಿನಲ್ಲಿ ಇಡಿ. ಇದರಿಂದ ವಸ್ತುಗಳು ಸುರಕ್ಷಿತವಾಗಿರುತ್ತದೆ. ನಿಂಬೆಯಲ್ಲಿರುವ ಬ್ಲೀಚಿಂಗ್ ಏಜೆಂಟ್ ಗಳು ಶಿಲೀಂಧ್ರವನ್ನು ತೆಗೆದುಹಾಕಲು ಸಹಾಯ ಮಾಡುತ್ತದೆ. ಹಾಗಾಗಿ ಬಟ್ಟೆ ಒಗೆಯುವಾಗ ನೀರಿಗೆ ನಿಂಬೆ ರಸವನ್ನು ಮಿಕ್ಸ್ ಮಾಡಿ. The post ಮಳೆಗಾಲದಲ್ಲಿ ನೆಲದಲ್ಲಿ ಫಂಗಸ್ ಬರದಂತೆ ತಡೆಯಲು ಈ ಸಲಹೆ ಪಾಲಿಸಿ..! first appeared on Lovely Dunia.